stanford-oval/wikipedia huggingface dataset:
צבי אל-פלג
הערות שוליים

↑  י. נדבה, חלום ערביי המשולש הישראלי - לבקר ביפו, מעריב, 19 בספטמבר 1950
נדחתה התביעה נגד מושל טייבה, הצופה, 27 ביולי 1951
↑  עיריית עזה מתכנסת, מעריב, 26 בנובמבר 1956
↑  ראשי העדה השומרונית בשכם בפגישתם עם המושל הצבאי, דבר, 15 ביוני 1967
↑  ר. גולן, "הפשרה" של חג' מוחמד אבו-סלים, מעריב, 15 באוגוסט 1967
↑  3000-2000 פלחים נשארו באזור פאיד, דבר, 4 בנובמבר 1973
↑  דרוש בדק בית במדיניות בשטחים, מעריב, 14 בפברואר 1969
אסף נהיר, נחוץ שינוי במדיניות בשטחים, על המשמר, 24 באוקטובר 1969
איך עוררנו בשטחים איבה במקום השלמה, דבר, 17 באוקטובר 1980
↑  להיזהר מכדור שלג, דבר, 31 ביולי 1975
↑  "ההתנתקות טובה לביטחון", מועצת יש"ע, 26 ביולי 2017
↑  יקירי העיר תל אביב לשנת 2008
↑  "המושל": קולנוע נוקב ומטלטל, עשוי וערוך בקפידה, בחכמה ובאנושיות גדולה - מגזין פורטפוליו, באתר מגזין פורטפוליו, ‏4 בינואר 2025
 עידו דוד כהן, דנאל אל־פלג: "היו בו הרבה סתירות. אולי הוא חשב שהוא בצד הנכון של ההיסטוריה", באתר הארץ, 6 במרץ 2025
| --- | --- |
בקרת זהויות :  NLI: 987007260701705171  BIBSYS: 5075612  BnF: cb124364260 (data)  GND: 1158185863  ISNI: 0000 0000 8093 9982  LCCN: n78049771  NTA: 121383539  SUDOC: 033503885  VIAF: 14863952   WorldCat (עם VIAF): 14863952 
צבי אל-פלג כמושל המשולש, 1952
עשהאל לובוצקי

| --- | --- |

 לידה:  1983 (בן 42 בערך) ישראל ירושלים, ישראל 
 לימודי רפואה:  האוניברסיטה העברית בירושלים, Hospital for Sick Children 
 התמחות:  רפואת ילדים
 תואר:  MD-PhD
 תפקידים:  רופא, ביולוג מולקולרי, סופר, קצין 
 מחלקות ובתי חולים:  מחלקת ילדים, המרכז הרפואי שערי צדק    המחלקה לביולוגיה התפתחותית וחקר הסרטן, המכון למחקר רפואי ישראל-קנדה, האוניברסיטה העברית  Division of Neurology, Department of Pediatrics, The Hospital for Sick Children, University of Toronto
 פרסים והוקרה:  פרס לייטרסדורף לאומנויות (2017)  מלגת רוטשילד (2022)  פרס סיוורסטן לחקר הסרטן (2019)  Ben Barres Spotlight Award (2023) 
 
עשהאל לובוצקי (נולד ב-1983) הוא רופא ילדים, דוקטור לרפואה (MD-PhD), חוקר, מחבר הספרים "מן המדבר והלבנון" על שירותו בצה"ל ו"לא דרכי האחרונה".
לובוצקי בהיותו סג"ם בתמונה שצולמה ללא ידיעתו במהלך מלחמת לבנון השנייה על ידי יואב למר עבור סוכנות הידיעות הצרפתית, ולימים נבחרה לעטר את עטיפת ספרו, "מן המדבר והלבנון"
ביוגרפיה > שירות צבאי

עשהאל לובוצקי נולד ב-1983 לירדנה ופרופ' אלכס לובוצקי, וגדל באפרת. למד בישיבת ההסדר במעלה אדומים, התקבל לשייטת 13 אך בחר להתגייס לגדוד 51 של חטיבת גולני. עבר מסלול הכשרה כלוחם, נבחר למצטיין פלוגתי, ולאחריו עבר קורס מ"כים חי"ר אותו סיים בהצטיינות. שימש מפקד כיתה, יצא לקורס קציני חי"ר, ושירת כמפקד מחלקה בגולני. הוביל את מחלקתו בלחימה ברצועת עזה ובמלחמת לבנון השנייה. לחם בקרבות בהם נהרגו ונפצעו חבריו לנשק, עד פציעתו בקרב בינת ג'בייל.
הפציעה הותירה אותו עם נכות בשתי רגליו, והוא מתנייד עם קביים.
ביוגרפיה > שיקום ולימודי רפואה

לאחר השיקום מהפציעה, ובעקבותיה, החל בלימודי רפואה בירושלים, ובסיומם הוסמך לדוקטור לרפואה. לצד עבודתו כרופא, לובוצקי מרצה בנושאי גבורה והתמודדות. בשנת 2017 הוענק לו אות המופת השיקומי מטעם משרד הביטחון.
רפואה ומחקר

לובוצקי התמחה כרופא ילדים בבית החולים שערי צדק בירושלים. במקביל הצטרף למעבדתו של פרופ' חיים סידר במחלקה לביולוגיה התפתחותית וחקר הסרטן באוניברסיטה העברית, והיה לדוקטורנט במעבדה של פרופ' יובל דור ופרופ' רות שמר. בשנת 2019 זכה ד"ר לובוצקי בפרס סיוורסטן לחקר הסרטן (The Sivartsen Prize in Cancer Research) מטעם האוניברסיטה העברית, בזכות גילויים בעבודתו על מקטעי דנ"א חופשי בדם כסמנים לסרטן. בשנת 2020 זכתה קבוצת המחקר במענק מחקר מקרן ביל ומלינדה גייטס על סך 500 אלף דולר עבור מחקרם העוסק בזיהוי מוקדם של מחלת אלצהיימר באמצעות בדיקת דם. לובוצקי זכה בפרס לחקר מחלות מוח מטעם המכון הלאומי לפסיכוביולוגיה בישראל (NIPI) והאיגוד הישראלי לפסיכיאטריה ביולוגית לשנת 2021.
בשנת 2021 הוענק לו תואר דוקטור (PhD), על עבודה שכותרתה "Liquid biopsies reveal collateral tissue damage in cancer and neurodegeneration". במחקר פותחה בדיקת דם חדשה (ביופסיה נוזלית), המאתרת מקטעי דנ"א בדם של חולי סרטן מרקמות שונות ומאפשרת לזהות נזק שנגרם על ידי גרורות, גם ברקמות בהן לא ניתן לזהות נזק באמצעות בדיקות דם רגילות.
בשנת 2022 זכה לובוצקי במלגת רוטשילד לחוקרים צעירים מצטיינים.
ביוני 2022 פורסם מחקר בהובלתו, לפיו נמצא קשר בין פסיכוזה שנגרמת מסכיזופרניה ומוות של תאי מוח. כמו כן אוששה שיטה לזהות נזק אקוטי שמתרחש תוך כדי התקף, באמצעות בדיקת דם. זאת על בסיס השיטה שפותחה במעבדה של המנחים של לובוצקי לדוקטורט, פרופ' יובל דור ופרופ' רות שמר, לזיהוי איברי מקור של מקטעי דנ"א בדם על סמך דגם המתילציה הייחודי להם.
כתיבה

ספר הביכורים של לובוצקי, "מן המדבר והלבנון" המתאר את קורותיו בלחימה ברצועת עזה ובמלחמת לבנון השנייה ואת שיקומו לאחר פציעתו, יצא לאור בשנת 2008 בהוצאת ידיעות ספרים, היה לרב-מכר, הוקלט לספר קולי ותורגם לאנגלית.
ספרו "לא דרכי האחרונה" המתעד את סיפור חייו של סבו, הפרטיזן וקצין האצ"ל איסר לובוצקי, יצא לאור בשנת 2017 בהוצאת ידיעות ספרים, בשיתוף מרכז מורשת מנחם בגין.
לובוצקי זכה בפרס לייטרסדורף לאומנויות לשנת 2017.
חיים אישיים

לובוצקי הוא בנם של ירדנה, מרצה לאמנות (בתו של פרופ' מאיר רוסטון), ושל פרופ' אלכס לובוצקי, חתן פרס ישראל לחקר המתמטיקה (בנו של איסר לובוצקי). נשוי לאביטל (לבית שימל), פסיכולוגית רפואית, ולהם שישה ילדים.
ספריו

מן המדבר והלבנון, תל אביב: ידיעות ספרים, 2008, מסת"ב 9789654827256מימין: מנכ"ל ההוצאה דובי איכנולד עם סופרי ההוצאה: ד"ר עשהאל לובוצקי, סיון רהב מאיר, אמילי עמרוסי ועם עמיחי ברהולץ, עורך תחום יהדות. 2017
From the Wilderness and Lebanon, ירושלים: הוצאת קורן ירושלים, 2016, ISBN 9781592644179
לא דרכי האחרונה - סיפורו של איסר לובוצקי, ראשון לציון: ידיעות ספרים, 2017, מסת"ב 9789655641028.אולפן גלי צה"ל. משדר מיוחד ליום העצמאות 2016. משמאל לימין: מפקד התחנה ירון דקל, הזמר עידן רייכל, שרת התרבות מירי רגב, מגיש התכנית יועז הנדל וד"ר עשהאל לובוצקי
הערות שוליים

↑  סיפורה של ישיבת ברכת משה - מעלה אדומים, יוטיוב
1 2  רותם אליזרע, הפצוע הקשה מלבנון הפך לרופא: "נפעמתי מהתחום", באתר ynet, 2 ביולי 2015
↑  אבי אשכנזי, "ההחלטה בשטח הצילה לי את הרגל", מעריב, 2 ביולי 2007
↑  סמדר שיר, עולה לרגל, באתר ynet, 6 במאי 2017.
↑  The Battle of His Life: Asael Lubotzky's Story, מרכז רפואי רמב"ם.
↑  שמעון כהן, ד"ר לובוצקי: להמשיך את מעגל הנתינה, באתר ערוץ 7
↑  צביקה קליין, הערב בבוורלי הילס: ערב הצדעה לחיילי צהל, באתר News1 מחלקה ראשונה, 23 בפברואר 2010
↑  Special Guest Speaker: Lt. Asael Lubotzky, Young Israel of St. Louis, St. Louis
↑  אות המופת השיקומי, משרד הביטחון, 2017
↑  The James Sivartsen Prize in Pediatric Cancer Research, 2019, The Lautenberg center for immunology and cancer research
↑  מענק מביל גייטס של 500 אלף דולר לחוקרים ישראלים משערי צדק והאוניברסיטה העברית, חדשות שערי צדק
↑  ביל גייטס וג'ף בזוס תרמו חצי מיליון דולר למחקר ישראלי בתחום האלצהיימר,24 בפברואר 2020 באתר doctorsonly
↑  חוקרים ישראלים זכו במענק למחקר לזיהוי אלצהיימר, אברי גלעד והילה קורח, העולם הבוקר, ערוץ 13, 20 בפברואר 2020. על פי כתבתה של מעיין אהרוני, מעריב
↑  בזכות ביל גייטס: חוקרים מהאוני’ העברית זכו במענק של 500 אלף דולר עבור מחקר לזיהוי אלצהיימר באמצעות בדיקת דם, 25 בפברואר 2020, מקומונט ירושלים
↑  Asael Lubotzky, MD, PhD, Hebrew University, Alzheimer's Drug Discovery Foundation, 2021
↑  PhD Thesis Defense - ד"ר עשהאל לובוצקי, המחלקה לביולוגיה התפתחותית וחקר הסרטן, האוניברסיטה העברית, 2021
↑  פריצת דרך בגילוי הסרטן: בדיקת דם פשוטה במקום ביופסיה, ישראל היום, אסף גולן, 3 בפברואר 2022
↑  Lubotzky, Asael et al., “Liquid biopsy reveals collateral tissue damage in cancer.” JCI insight vol. 7,2 (2022), PMID 35076021
↑  ,Rothschild Fellows, 2022, Yad Hanadiv
↑  Think you have schizophrenia? A simple blood test can answer, ג'רוזלם פוסט, יולי 2022
↑  מירב כהן‏, לראשונה: מחקר ישראלי מצא כי התקף פסיכוטי גורם לנזק מוחי, באתר וואלה, 17 ביולי 2022
↑  Asael Lubotzky et al., Elevated brain-derived cell-free DNA among patients with first psychotic episode – a proof-of-concept study, eLife, June 14, 2022
↑  From the Wilderness and Lebanon by Asael Lubotzky, הוצאת טובי - קורן ירושלים
↑  עשהאל לובוצקי, לא דרכי האחרונה - סיפורו של איסר לובוצקי, באתר ידיעות ספרים
↑  ערב השקת הספר "לא דרכי האחרונה" מאת ד"ר עשהאל לובוצקי, מרכז מורשת מנחם בגין, 12 ביוני 2017.
↑  אורטל גנון, שערי צדק: פרס בתחום האומנות לרופא ילדים, באתר ירושלים נט, 6 ביולי 2017
↑  מידע על ירדנה לובוצקי בקטלוג הספרייה הלאומית
↑  עוזי ברוך, מזל טוב! סגן עשהאל לובוצקי הפך לאבא, באתר ערוץ 7, 15 בספטמבר 2010
↑  קורין אלבז־אלוש, האבא הרופא והסב הפרופ' הצילו חיי הבת שרק נולדה, באתר ynet, 24 ביוני 2019
| --- | --- |
בקרת זהויות :  NLI: 987007301875805171  GND: 1159262098  ISNI: 0000 0000 6698 0858  LCCN: no2009057694  ORCID: 0000-0002-0460-0084  VIAF: 86362294   WorldCat (עם VIAF): 86362294
תנועת הסולידריות הבין-לאומית

| --- | --- |

 מייסדים:  אדם שפירו והוידה עראף
 תקופת הפעילות:  2001–הווה (כ־24 שנים) 
 www.palsolidarity.org
 
פעילים של התנועה ביחד עם אנרכיסטים נגד הגדר קושרים עצמם ליסודות גדר ההפרדה בבלעין כחלק מפעולה לא אלימה כנגד גדר ההפרדה
תנועת הסולידריות הבין-לאומית (באנגלית: International Solidarity Movement; ידועה בראשי התיבות שלה ISM) הוא ארגון זכויות אדם בין-לאומי המסייע לפלסטינים בשטחי יהודה ושומרון ורצועת עזה. תפיסת התנועה היא כי פעולות של אזרחים זרים בשטחים אלו יהיו יעילות יותר בסיוע לאוכלוסייה הפלסטינית. כמו כן התנועה הגדירה מטרה נוספת - הגברת המודעות בעולם לסבל של הצד הפלסטיני, אשר לדידה מוצג כצד שווה לצד הישראלי במדיה העולמית, במקום כצד כבוש הנאבק למען חופש ולמען זכויות אדם.
בנוסף לפעילותה בשטחי יהודה, שומרון ועזה מקיימת ISM בעולם פעולות תעמולה נגד ישראל, תוך הצגת טענות למדיניות אפרטהייד על ידי ישראל. התנועה תומכת בחרם על ישראל ולוקחת חלק בקמפיין ה-BDS.
תנועת ה-ISM ספגה ביקורת מגורמים פרו-ישראליים בארץ ובעולם עקב האופי של פעילותה ועמדתה של ISM כנגד ישראל ובעד המאבק הפלסטיני, ולטענתם התנועה תומכת בטרור פלסטיני נגד ישראל.
עמדת ISM ביחס לפעולות אלימות והטרור הפלסטיני

האתר של ISM מתאר את התנועה כ"תנועה המונהגת בידי פלסטינים, המחויבת להתנגד לכיבוש הישראלי של האדמה הפלסטינית, על ידי שימוש בשיטות פעולה ישירה ועקרונות של אי-אלימות". הוא מדגיש שהמתנדבים הבינלאומיים לא נמצאים כדי "ללמד התנגדות לא אלימות" אלא לתמוך בהתנגדות באמצעות פעולות ישירות לא-אלימות ותיעוד. בצה"ל מגדירים את הארגון כ"עוין במוצהר את ישראל", וטוענים כי פעילותו מלווה בשיבוש של פעולות צה"ל בשטחים.
בריאיון לערוץ 10 הסביר שפירו כי האסטרטגיה של הארגון היא "להציב את ישראל בפני מצב שבו תיגרר להפסד בכל צעד שתעשה", והצהיר כי מטרת הארגון היא ליצור פרובוקציות: "הם מאשימים אותנו בניסיון להתגרות בישראל. זה בדיוק מה שאנחנו מנסים לעשות, להתגרות. אין זו אשמתי שכאשר ישראל נמצאה מגורה, היא החליטה לירות באנשים".
בהצהרת המשימה של התנועה נכתב:
במהלך ראיון ב-CNN עם אדם שפירו והוידה עראף, שאלה המראיינת על מאמר שכתבו השניים שעלול להתפרש כתמיכה בפיגועי התאבדות." והם ענו: "המאמר שכתבנו היה למעשה תגובה למאמר אחר שנכתב בידי פלסטיני, שאמר שהפלסטינים לא יכולים להיות לא-אלימים. בהקשר זה התייחסנו לוויכוח האם הפלסטינים יכולים להשתמש בשיטות אלימות או לא יכולים בשיטות לא אלימות או יכולים בשיטות לא אלימות. זה היה, ראשית, בהקשר זה... יש כבר אלימות. אנחנו לא תומכים בה. היא כבר שם. היא בשטח. אנו עובדים עם אנשים ועם פלסטינים שרוצים לקדם אי-אלימות, וזה היה ההקשר של כל המאמר".
צה"ל טען כי בחלק מהמקרים שימשו פעילי התנועה מגן אנושי גם למחבלים פלסטינים. לטענת מפקדים בצה"ל הפעילים עוסקים בסיוע של ממש למחבלים. בכתבה של עמית כהן ב-nrg מעריב מצוטטות טענות השב"כ בהן מובאות דוגמאות כיצד פעילי התנועה משבשים את פעולות צה"ל ומסייעים למחבלים: חשיפת מארב של צה"ל אחרי שהאירו עליו בפנסים, פתיחת צירים לפלסטינים כדי לוודא שאין מחסומים וחסימות של צה"ל בהמשך הדרך ותקיפת חיילים במחסום בית פוריכ על ידי שני פעילי התנועה בחודש יולי.
במרץ 2003 שהאדי סוקיה, טרוריסט בכיר בג'יהאד האסלאמי, נעצר בעודו מסתתר בתוך משרדי ISM בג'נין, בסיוע פעילי הארגון. אנשי הארגון אף ניסו להטעות את החיילים, ולאחר מכן - למנוע בכוח, את מעצרו של סוקיה. בעקבות התקרית נדרשו ISM לפנות את משרדיהם מהבניין שבו שכנו גם משרדי הצלב האדום.
ריצ'רד דייוויד האפר, חבר ב-ISM, הורשע על ידי בית משפט פדרלי בארצות הברית בסיוע לארגון הטרור חמאס אחרי שהודה "...כי הוא נתן כ-20,000 דולר לחמאס בזמן שעבד בישראל עם הארגון הלא ממשלתי תנועת הסולידריות הבינלאומית".
ביקורת > פסיקת בית המשפט בנוגע לפעילות הארגון

שופט בית המשפט המחוזי עודד גרשון, שדחה את תביעת הנזיקין של משפחת קורי, שבתם, רייצ'ל, נהרגה בתאונה עם דחפור בציר פילדלפי ב-2003, מתח ביקורת על פעילותה של ה-ISM וכתב בפסיקתו כי "הארגון שבו פעלה קורי, תנועת הסולידריות הבינלאומית (ISM), שם לו למטרה לפעול נגד ישראל לצד הפלסטינים על ידי מה שהוא מכנה 'שימוש בפעולות מחאה לא אלימות'..." וכן כי "מחומר הראיות עלה פער גדול בין הצהרות הארגון לבין האופי האמיתי של פעולותיו ומעשיו. למעשה, הארגון מנצל לרעה את השימוש בשיח זכויות האדם והמוסריות כדי לטשטש את חומרת מעשיו המתבטאים באלימות בפועל". גרשון כתב בפסק הדין כי פעילי הארגון "התמחו" בשיבוש פעולותיו המבצעיות של צה"ל וכתב כי "הפעילות כללה בין השאר הצבת צבא פעילים 'כמגן אנושי' על פעילי טרור שהיו מבוקשים על ידי כוחות הביטחון הישראליים, סיוע כספי, לוגיסטי ומורלי לפלסטינים כולל מחבלים ובני משפחותיהם, והפרעה להריסה או אטימה של בתי מחבלים שביצעו פיגועי התאבדות רבי נפגעים".
הערות שוליים

↑  מתוך אתר התנועה, http://palsolidarity.org/about
↑  ניתוח מאפייני ופעילות ISM, מרכז המידע למודיעין ולטרור - עמ' 9.
↑  ISM באתר NGO Monitor.
↑  Tag: BDS, International Solidarity Movement, ‏2023-12-12 (באנגלית אמריקאית)
↑  שרה ליבוביץ-דר, אני לא בוגד, באתר הארץ, 10 באפריל 2002
↑  עמוס הראל, פעילי שמאל משמשים "מגן אנושי" לתושבי בית-ג'אלה, באתר הארץ, 3 באוגוסט 2001
↑  דו"ח המל"מ, עמ' 2.
↑  אבי כהן, השב"כ: ארגון הסולידריות הבינ"ל מסייע לטרור, באתר ynet, 23 באוגוסט 2004
↑  דו"ח המל"מ, עמ' 18-19.
1 2  אחיה ראב"ד, אין פיצוי: "רייצ'ל קורי הביאה התאונה על עצמה", באתר ynet, 28 באוגוסט 2012
↑  Details of April 30- 2003 Tel Aviv suicide bombing-3-Jun-2003
↑  טל רוזנר, פעיל השלום שפניו עוותו: אולי עוד אשוב לג'נין, באתר ynet, 28 בפברואר 2005
↑  יובל יועז, "יש אמריקאי פצוע קשה מכדור בפנים", באתר הארץ, 9 בינואר 2008
↑  דו"ח המל"מ, עמ' 3.
↑  תמר דרסלר, "אנחנו רוצים שלום לישראלים ולפלסטינים כאחד", באתר ynet, 30 בנובמבר 2006
↑  דו"ח המל"מ, עמ' 23.
↑  אורי בלאו, לפני חודש וחצי נפצע קשה מפגין אמריקאי מרימון גז בכפר נעלין. בשבוע שעבר זה הסתיים במוות, באתר הארץ, 24 באפריל 2009
↑  Israel Law Center (Shurat HaDin) Exposes Flotilla Organizers
↑  אליאור לוי, מפרסם שמות ה"טייסים" מודה: לא אימתנו המידע, באתר ynet, 10 באוגוסט 2012.
↑   ברק רביד, הממשלה מתכננת לגרש פעילים זרים התומכים בחרם על ישראל, באתר הארץ, 7 באוגוסט 2016
↑  About ISM באתר ISM.
1 2 3 4  עמית כהן, ממערב תיפתח הרעה, באתר nrg, 10 ביוני 2010
↑  מואב ורדי וכתבי חדשות 10, העולם כולו נגדנו: כיצד פועל הקמפיין העולמי נגד ישראל ולמען העם הפלסטיני, באתר חדשות 13, 25 באוגוסט 2010
↑  Frequently Asked Questions: Does the ISM support suicide bombers and terrorists?, "FAQ" page on ISM website.
↑  Interview with Adam Shapiro, Huwaida Arraf, Activists (May 10, 2002)
↑  פליקס פריש, פעילת "תנועת הסולידריות" שנעצרה בבית-לחם תגורש, באתר ynet, 10 במאי 2003
↑  שם, "במהלך אותה תקופה התלוננו מפקדי צה"ל בשטחים כי הפעילים אינם עוסקים בהתנגדות פאסיבית, כפי שמתחייב מהצהרותיהם, אלא בסיוע של ממש למחבלים."
↑  Senior Islamic Jihad terrorist arrested while hiding in the offices of the International Solidarity Movement in Jenin-Mar 27- 2003
↑  דו"ח המל"מ, עמ' 46.
↑  שמעון כהן, NGO: לא לשכוח מי שלח את רייצ'ל קורי, ערוץ 7, 4 ביולי 2013
↑  Pennsylvania Man Sentenced for Aiding Hamas, הליגה נגד השמצה
↑  ניתוח מאפייני ופעילות ISM מאת מרכז המידע למודיעין וטרור, בעיקר עמ' 2-4.
↑  דו"ח המל"מ, עמ' 22.
↑  שרה ליבוביץ-דר, אני לא בוגד, באתר הארץ, 10 באפריל 2002
↑  דו"ח המל"מ, עמ' 35.
↑  למשל: דברי אל"ם פנחס (פינקי) זוארץ, בתוכנית "עובדה" שעסקה במותה של רייצ'ל קורי.
↑  יהושע בריינר וניר יהב‏, מטס המחאה: 124 פעילים עצורים במתקני הכליאה, באתר וואלה, 9 ביולי 2011
↑  About באתר התנועה
↑  Frequently Asked Questions באתר התנועה
↑  הסרט באתר יוטיוב, צוטט גם על ידי שורת הדין.
↑  שתולה, באתר חדשות 13, 12 באוקטובר 2022
| --- | --- |
בקרת זהויות :  NLI: 987007263141305171  GND: 4790975-4  ISNI: 0000 0001 1704 0816  LCCN: n2003064566  SUDOC: 08463619X  VIAF: 156657917   WorldCat (עם VIAF): 156657917 
רייצ'ל קורי חוסמת דחפור D9R של צה"ל.
פעילה שוודית של הארגון לאחר שמתנחל שבר בקבוק על פניה בשנת 2006 בחברון
יניב איצקוביץ'

| --- | --- |

 לידה:  2 במאי 1975 (בן 49) באר שבע, ישראל
 מדינה:  ישראל 
 מקום מגורים:  תל אביב-יפו 
 מקום לימודים:  אוניברסיטת תל אביב 
 שפות היצירה:  עברית
 תחום כתיבה:  ספרות, פובליציסט, פילוסופיה
 סוגה:  רומן, נובלה, מסה
 יצירות בולטות:  תיקון אחר חצות, אף אחד לא עוזב את פאלו אלטו, ההתחלה של כל הדברים
 תקופת הפעילות:  מ-2007
 מספר צאצאים:  3 
 פרסים והוקרה:  פרס ספר הביכורים של השנה מאת עיתון "הארץ" (2007)  פרס ראש הממשלה לסופרים עבריים (2010)  פרס קרן עם הספר (2015)  פרס רמת גן לספרות (2016)  פרס עגנון לאמנות הפרוזה (2016)  פרס וינגייט הבריטי (2021)  אמן אורח במכון הישראלי ללימודים מתקדמים לשנת 2021-2022  פרס ויצו הצרפתי (2024)
 
יניב איצקוביץ' (נולד ב-2 במאי 1975) הוא סופר ישראלי, פילוסוף, פובליציסט ומרצה.
ביוגרפיה

יניב איצקוביץ' נולד בבאר שבע וגדל בראשון-לציון. הוא למד במגמת מחוננים בגימנסיה הריאלית. בשנת 1993 התגייס לצה"ל, התנדב לצנחנים, התקבל ליחידת מגלן ולאחר טירונות צנחנים עבר מסלול הכשרה כלוחם ביחידה. לאחר סיום המסלול השלים קורס קציני חי"ר. בסיום קורס קצינים שב ליחידה כמפקד צוות ולקח חלק בלחימה בדרום לבנון. עם שחרורו מצה"ל בדרגת סגן, טייל במזרח הרחוק.
לימודים ועמדות פוליטיות

בוגר התוכנית הבין-תחומית לתלמידים מצטיינים ע"ש עדי לאוטמן באוניברסיטת תל אביב, ובמהלך לימודיו לתואר שני שהה למשך שנה באוניברסיטת אוקספורד. עבודת הדוקטור שלו עסקה בהגותו של לודוויג ויטגנשטיין וניתחה את יחסי הגומלין בין אתיקה לשפה. הוא לימד שמונה שנים בחוג לפילוסופיה באוניברסיטת תל אביב,[דרוש מקור] ולאחר שקיבל תואר דוקטור נסע למחקר פוסט-דוקטורט באוניברסיטת קולומביה בניו יורק, שם עיבד את עבודת הדוקטור שלו לספר העיון Wittgenstein's Ethical Thought העוסק ביחסו המיוחד של ויטגנשטיין לאתיקה. הספר ראה אור בשנת 2012 בהוצאת Palgrave Macmillan.
בתקופת האינתיפאדה השנייה, אחרי שירות מילואים בעזה, יזם איצקוביץ', ביחד עם דוד זונשיין, את מכתב הלוחמים (2002), בו הודיעו על סירובם לשרת בשטחי יהודה ושומרון וחבל עזה. הוא נכלא לחודש בכלא צבאי על סירובו לצאת לשירות מילואים נוסף בשטחים.
יצירה ספרותית

בשנת 2007 ראה אור הרומן הראשון שלו, "דופק" בהוצאת הקיבוץ המאוחד, וזכה בפרס ספר הביכורים של השנה של העיתון "הארץ" (2007). הספר תורגם לאיטלקית.
בשנת 2009 ראה אור הרומן השני שלו, "אדם וסופי" בהוצאת הספריה החדשה, שזיכה אותו בשנת 2010–2011 בפרס ראש הממשלה לסופרים עבריים.
בשנת 2010 ראתה אור נובלה פרי עטו, דיני ירושה, במסגרת אנתולוגיה של נובלות, "מאחורי הכסף יש סיפור", בהוצאת אחוזת בית.
בשנת 2015 ראה אור הרומן השלישי שלו, "תיקון אחר חצות" בהוצאת כתר. ספר זה זיכה את איצקוביץ' בפרס תרגום מאת קרן עם הספר.
בשנת 2016 זכה הרומן בפרס רמת גן לספרות המוענק על מצוינות ספרותית בקטגוריית רומן מקורי. חבר השופטים כינה אותו "רומן יוצא דופן בתעוזתו, ביריעתו הרחבה, באיכות עיצובו ובכוח הדמיון ששוקע בו". הספר זכה גם בפרס עגנון הניתן מטעם משרד התרבות בשיתוף עיריית ירושלים ובית עגנון בירושלים. מנימוקי השופטים: "הספר הוא דגם מקורי של רומן היסטורי המשחזר במבט מפוכח אבל אוהב, שיש בו חידוש, העולם שאבד". הספר זכה גם בפרס וינגייט הבריטי, ונבחר על-ידי ה״סאנדיי טיימס״ וה״אקונומיסט״ לאחד מעשרת הספרים הטובים ביותר שראו אור בבריטניה לשנת 2020. הספר היה מועמד ברשימה הקצרה לפרס ספיר וזכויות התרגום שלו נרכשו על ידי הוצאות ספרים רבות מחוץ לישראל, ובהן הוצאת גלימאר הצרפתית. עלילת הרומן נמצאת בשלבי פיתוח עבור פיילוט לסדרת טלוויזיה.
בשנת 2020 ראה אור הרומן הרביעי שלו, "אף אחד לא עוזב את פאלו אלטו" בהוצאת כתר. הספר היה מועמד ברשימה הקצרה לפרס ספיר בשנת 2021, תורגם לצרפתית, קרואטית ולרומנית, ועובד לסדרת טלוויזיה בקשת 12. הסדרה שודרה בחודשים מאי-יוני 2024 וזכתה לשבחי הביקורת.
בשנה האקדמית 2021 - 2022 היה איצקוביץ' אמן אורח במכון הישראלי ללימודים מתקדמים באוניברסיטה העברית.
בשנת 2024 ראה אור הרומן החמישי שלו, ״ההתחלה של כל הדברים״ בהוצאת כתר.
בנובמבר 2024 נבחר ל"רשימה הארוכה" של פרס ספיר שמעניק מפעל הפיס. איצקוביץ' מועמד על ספרו "ההתחלה של כל הדברים" (מודן) שיצא ב-2024.
איצקוביץ' נשוי ואב לשלוש בנות. הוא מתגורר בתל אביב.
על ספריו > "דופק" (2007)

הרומן הראשון שלו דופק, שיצא לאור בשנת 2007 הוצאת הקיבוץ המאוחד, זיכה אותו בפרס 'הארץ ספרים' לספר ביכורים לשנת 2007 ותורגם לאיטלקית בשנת 2010 "Batticuore" . הספר עוקב אחר יומיים יוצאי-דופן בחייהם של יונתן ברגר ושל דודתו יהודית. שניהם מוצאים את עצמם מיטלטלים במרחבים הגאוגרפיים והתודעתיים-קיומיים שבין תל אביב לבין ראשון-לציון, ובין ג'נין לבין קאסוֹל שבהודו. במרכז הרומן עומד יונתן, גבר ישראלי ממוצע, המחפש את דרכו. הוא נשוי למירה, ונדמה לו שהיא אינה מאפשרת לו את האיזון שלו הוא מייחל (יונתן הוא רואה חשבון ועיסוקו בעריכת מאזנים). היציאה מאיזון מתרחשת כאשר לא נמצא דופק בעובר שנושאת ברחמה מירה, ועולמו של יונתן מתערער בעקבות החשש שהעובר לא ישרוד. הקיצוניות ברומן מוחרפת על ידי מחלת נפש, שבה לוקה בעלילה המקבילה, יהודית, דודתו של יונתן. אודי, בנה, נעלם אחרי השירות הצבאי, ודמותו מכניסה בדלת האחורית את הכיבוש ואת הפצעים בנשמות החיילים. אודי אינו מסוגל לחלוק את מה שחווה שם ואת אבלו על חברו הטוב שנהרג. חיפושיהן של הדמויות אחר ישועות למיניהן - כגון הניואייג'יות, מכוני הכושר והטיפוח, סמים, שתייה ואורגיות - מחפים על הריקות שבחייהם. הטיפוסים והדמויות, שאיצקוביץ' מצליח להחיותם במחי יד, הם לכאורה אנשים "מאוזנים," הנמנים עם המעמד "הנכון," אך תיאורם אירוני וכואב. הקשיים המתמשכים של כל אחד מהדמויות להידבר עם עצמו ועם הקרובים לו נמסרים בתיווכו של קול מספר נוכח- נפקד, שהוא אולי גיבורו השלישי, הסמוי, של הספר. באמצעות קול זה מיטיב יניב איצקוביץ´ לתאר דמויות שסועות הנאבקות להתאים את עצמן לקוד הנורמליות הישראלי, ובתוך כך חושפות את עיוותיו של קוד זה ואת האלימות המובלעת בו.
על ספריו > "אדם וסופי" (2009)

ספרו השני אדם וסופי יצא בשנת 2009 בסדרת "הספריה החדשה" ובשיתוף עם סדרת "ספ" הוצאת הקיבוץ המאוחד. הרומן מספר את סיפורו של אדם שלוסר, צלם עיתונות מצליח, ששוכב בתרדמת לאחר שנמצא ירוי במחסן ירקות זנוח ביפו, ותודעתו מצלמת תמונות כמו במצלמה בלי פילם. לצדו, באותו מחסן, נמצא הרוג הרב זוהר מלאכי, חברו מימי המצור על בֵּירות, עבריין-לשעבר שחזר בתשובה. מן ההווה של 2004, בין יום הזיכרון לשואה ליום הזיכרון לחללי צה"ל, פושטת העלילה את שלוחותיה לעבר ולצדדים. המשטרה ממנה חוקר לא-שגרתי, חתרני, הכופר בלפיתה הפשטנית של סיבה ותוצאה; ולפיכך חובקת המסגרת של החקירה המשטרתית רומאן רחב יריעה, מרובה קולות ועלילות, "כאילו היֶרי הזה לא תָּחוּם בזמן, מקורו באיזו נקודה רחוקה בעבר, סיומו בכלל לא ברור, וכל קורבן הוא חשוד, וכל חשוד הוא קורבן". ברומאן ניתן למצוא גם את סיפורה של סופי, אשתו-בנפרד של אדם, אף היא צלמת עיתונות מצליחה, המצלמת חדווֹת יומיומיות קטנות, בניגוד לאובססיה של אדם לצלם את המוות; ולצידה את אמיר דקל, מתכנן-גינות גרוש, שסופי מנסה לקיים איתו תא "מחתרתי" של יחסים, המנותק מזיכרונות ותמונות של חייהם הקודמים; ואת מנחם וארתור, ניצולי שואה, האבא וה"אמא" של אדם; ותמונות מילדות בכרם התימנים, עם אביה של סופי, מי שהיה המנקה של שדרות קרן-קיימת, ועם אמה, שלא הגשימה את חלומה להיות שחקנית; ולעלילה הכל-כך תל אביבית נקלעים גם כלב מרוט-שיער, שהובא מן המצור על בירות ועדיין צופן את הטראומה שלו משם, ועשרות חתולים בעלי שמות יֶקיים, הממלאים דירה ברחוב שפינוזה ואולי משחיתים כתבי-יד לא-ידועים של קפקא... המניפה העלילית הרב-קולית נפרשת בספר בקרנבל של ז'אנרים. איצקוביץ' גולש מרומאן פסיכולוגי-ריאליסטי, רב-אמפתיה וקשוב לניואנסים, על תא משפחתי, לרומאן חברתי-פוליטי על המצב הישראלי, ולפארודיה על רומאן של חקירה משטרתית, ולעלילה ספק-פנטסטית ספק-הזויה המשוטטת בשטח ההפקר שבין המתים לחיים, ולקומדיה גרוטסקית על מריבות בין שכנים בבית משותף.
על ספריו > "דיני ירושה" (2010)

נובלה פרי עטו, דיני ירושה, ראתה אור במסגרת אנתולוגיה של נובלות, "מאחורי הכסף יש סיפור", הוצאת אחוזת בית, 2010. הנובלה מספרת את סיפורו של בן-דור, שמאי מקרקעין אפור, שמפוטר מעבודתו על רקע היותו לא-מאושר. הנובלה כתובה ככתב-שומה על נכס שרשום על שמו של סטפן גרגוריאן, אדם שהקשר שלו אל בן-דור מתברר כמסתורי ומשונה.
על ספריו > "תיקון אחר חצות" (2015)

הרומן תיקון אחר חצות, יצא לאור בהוצאת כתר, 2015, בעברית. המהדורה בתרגום לאנגלית זכה בפרס "קרן וינגייט" הבריטי (Jewish Quarterly-Wingate Prize) ואחד משמונת "ספרי שנה" בעיתון הבריטי האקונומיסט, ואחד מעשרת "ספרי השנה" בעיתון הבריטי טיימס וחוץ מאנגלית תורגם לשפות רבות: פאני קייזמן יוצאת בעקבות הבעל שנטש את אחותה הבכורה. אם לא תגרור אותו באוזנו לאשתו ולילדיו – לפחות תחתים אותו על גט. השנה היא 1894, ופאני נקלעת למסע ברחבי האימפריה הרוסית שיטלטל את כל עולמה. ממש כמוה, גם שותפיה המשונים לדרך עומדים לאבד ולמצוא את עולמם. מצטרפים אליה ז'יז'ק ברשוב, ילד יהודי שנחטף ממיטתו כדי לשרת בצבא הצאר, ועשרות שנים לאחר מכן שב לעיירה כדי לגלות שמשפחתו אינה מכירה בו; פטריק אדמסקי, יהודי מומר שהפך לאנטישמי בשל האופן שבו משפחתו נבגדה על ידי הקהילה היהודית; שליימל קנטור, חזן זייפן שמתפרנס מקטיעת שירתו וצבי-מאיר שפייזמן, הבעל שנטש את אחותה של פאני, ומי שמדמה את עצמו לנביא זעם. התנועה שמחוללת פאני לא רק מסחררת את הנפשות של הדמויות, היא גם מרעידה את אמות הסיפים של האימפריה הרוסית. העקבות שמשאירה פאני מעוררים את פיוטר נובאק, מפקד הפלך של המשטרה החשאית וקצין צבא נכה בדימוס, לצאת אחרי החבורה המשונה. החקירה מובילה את נובאק אל התנגשות בלתי נמנעת עם צבא הצאר, ומה שמתחיל כפרשייה מקומית במוטלה, עיירה יהודית זניחה, מצליח לפרוץ מתחומי השטעטל ולערער את יסודות השלטון.